CELEX: C2005/330/14
Language: lt
Date: 2005-12-24 00:00:00
Title: Byla C-363/05 Londono  VAT and Duties Tribunals 2005 m. rugsėjo 19 d.  nurodymu pateiktas prašymas priimti prejudicinį sprendimą byloje 1)  J.P. Morgan Fleming Claverhouse Investment Trust plc  2)  The Association of Investment Trust Companies prieš Commissioners of HM Revenue and Customs

24.12.2005   
            
            
               LT
            
            
               Europos Sąjungos oficialusis leidinys
            
            
               C 330/7
            
         Londono VAT and Duties Tribunals2005 m. rugsėjo 19 d. nurodymu pateiktas prašymas priimti prejudicinį sprendimą byloje 1) J.P. Morgan Fleming Claverhouse Investment Trust plc 2) The Association of Investment Trust Companies prieš Commissioners of HM Revenue and Customs
   
   (Byla C-363/05)
   (2005/C 330/14)
   Proceso kalba: anglų
   Londono VAT and Duties Tribunals2005 m. rugsėjo 19 d. nurodymu kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. rugsėjo 26 d., priimti prejudicinį sprendimą byloje 1) J.P. Morgan Fleming Claverhouse Investment Trust plc 2) The Association of Investment Trust Companies prieš Commissioners of HM Revenue and Customs.
   Londono VAT and Duties Tribunals prašo Teisingumo Teismo atsakyti į šiuos klausimus:
   
               1.
            
            
               Ar Šeštosios direktyvos (1) 13 straipsnio B dalies d punkto 6 papunktyje esantys žodžiai „specialūs investiciniai fondai“ gali apimti uždarus investicinius fondus, tokius kaip ITC (Investicinės patikos bendrovės)?
            
         
               2.
            
            
               Jei atsakymas į pirmą klausimą yra teigiamas, ar 13 straipsnio B dalies d punkto 6 papunktyje esanti frazė „kaip juos apibrėžia valstybės narės“
               
                           a)
                        
                        
                           leidžia valstybėms narėms pasirinkti, kurių jų teritorijoje esančių „specialių investicinių fondų“ valdymo paslaugas atleisti nuo mokesčio ir kurių valdymo paslaugoms šio atleidimo netaikyti; arba
                        
                     
                           b)
                        
                        
                           reiškia, kad valstybės narės turi nustatyti, kurie jų teritorijoje esantys fondai atitinka sąvoką „specialius investicinis fondas“ ir visus juos atleisti nuo mokesčio?
                        
                     
         
               3.
            
            
               Jei atsakymas į antrą klausimą yra toks, kad valstybės narės gali pasirinkti, kurį „specialų investicinį fondą“ atleisti nuo mokesčio, kaip fiskalinio neutralumo, vienodo traktavimo ir apsaugos nuo konkurencijos iškraipymo principai veikia šią diskreciją?
            
         
               4.
            
            
               Ar 13 straipsnio B dalies d punkto 6 papunktis veikia tiesiogiai?
            
         
      (1)  1977 m. gegužės 17 d. Šeštoji Tarybos direktyva 77/388/EEB dėl valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas (OL L 145, 1977 6 13, p. 1)